
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege, pentru aprobarea Ordonanţei de urgenţă a Guvernului nr.26/2005 privind abrogarea dispoziţiilor legale referitoare la acordarea înlesnirilor la plata obligaţiilor bugetare restante cu care comisia noastră a fost sesizată în fond cu adresa Biroului Permanent nr. PLX 199 din 25 mai 2005.
	VICEPREŞEDINTE,

Gheorghe Eugen Nicolaescu

RAPORT

asupra proiectului de Lege pentru aprobarea Ordonanţei de urgenţă a Guvernului nr.26/2005 privind abrogarea dispoziţiilor legale referitoare la acordarea înlesnirilor la plata obligaţiilor bugetare restante
Cu adresa nr. PLX 199 din 25 mai 2005, Biroul Permanent conform art.89 şi 108 din Regulamentul Camerei Deputaţilor republicat, a sesizat, în procedură de urgenţă, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr.26/2005 privind abrogarea dispoziţiilor legale referitoare la acordarea înlesnirilor la plata obligaţiilor bugetare restante.
La întocmirea raportului s-au avut în vedere avizul Consiliului Legislativ, Comisiei juridice, de disciplină şi imunităţi, Comisiei pentru politică economică, reformă şi privatizare, avizul Ministerului Integrării Europene (adresa nr.13937/09.06) precum şi avizul Consiliului Concurenţei(adresa nr.917/13.06.2005).
Prezentul proiect de Lege are ca obiect de reglementare crearea bazei legale pentru asigurarea creşterii veniturilor bugetare prin înlăturarea practicilor de scutire sau de reeşalonare a datoriilor bugetare. Acesta constituie de altfel unul din obiectivele stabilite prin Programul de Guvernare pentru perioada 2005-2008 aprobat prin Hotărârea Parlamentului nr.24/2004.

Prin promovarea prezentului act normativ, se abrogă dispoziţiile legale referitoare la acordarea înlesnirilor la plata obligaţiilor bugetare restante şi de asemenea sunt conţinute şi măsuri tranzitorii venite să răspundă eventualelor probleme ce pot apărea după intrarea sa în vigoare.
Această ordonanţă a fost promovată în regim de urgenţă deoarece se prevăd şi măsuri de disciplinare a contribuabililor, pentru a fi creată egalitate de tratament în vederea creşterii gradului de colectare şi asigurare a resurselor necesare punerii în aplicare a programului de guvernare, ceea ce a determinat promovarea.  
Proiectul de Lege face parte din categoria legilor ordinare, potrivit art. 76 aliniatul (2) din Constituţia României, republicată.
La dezbaterea proiectului de lege au participat, în conformitate cu prevederile art. 51 şi 52 din Regulamentul Camerei Deputaţilor: doamna Mona Râmniceanu – Secretar de stat în Ministerul Finanţelor Publice şi doamna Ana Maria Lupulescu, director- Autoritatea pentru Valorificarea Activelor Statului.
La lucrările comisiei au participat  23  deputaţi, din totalul de 26 membri ai comisiei.

Proiectul de Lege a fost adoptat de Senat în şedinţa din data de 23 mai 2005.
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii proiectului de Lege, în şedinţa din data de 31 mai 2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	 VICEPREŞEDINTE,

Gheorghe Eugen Nicolaescu

	SECRETAR,

Radu Cătălin Drăguş


            Consilier parlamentar:

            Bărdiţă Mariana
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	
	
	
	
	


II. Amendamente respinse

În cursul dezbaterii, Comisia a respins următoarele amendamente:

	Nr. crt.
	Text Iniţial
	Amendamentul propus şi

 autorul acestuia
	Motivarea 
	Camera decizională

	
	
	
	
	


PAGE  
2

